Aardklop 2016: 5 produksies wat jy móét sien | SARIE
31 jaar later: John Kani en Sandra Prinsloo by Aardklop
EKSKLUSIEF: Ivan en Donnalee wéér saam!
ATKV-tienertoneelkompetisie – 50 jaar van talent
Kom kuier vir SARIE & Mooirivier by Clover Aardklop
8 Augustusus 2016
Aardklop 2016: 5 produksies wat jy móét sien	deur Liani Jansen van Rensburg
Hoor jy hoe klop-klop dit vir die kuns? Dit is byna tyd om jou feesskoene aan te trek en saam met Aardklop die kunste te vier. Kaartjies is reeds te koop! Hier is 5 produksies wat jy gerus kan gaan kyk.
1. So ry Miss Daisy
Regie: Christiaan Olwagen / Met: Sandra Prinsloo en John Kani
FOTO Leana Clunies-Ross
Ná 31 jaar tree die teater-ikone Sandra Prinsloo en John Kani weer saam op in ’n produksie, So ry Miss Daisy. Die première van die Afrikaanse vertaling van die bekende Broadway-toneelstuk en Oscar-bekroonde rolprent Driving Miss Daisy is vanjaar by Aardklop.
So ry Miss Daisy ondersoek die verhouding tussen ŉ bejaarde vrou en haar chauffeur.
4 Oktober tot 8 Oktober / kykNET Gimmies / Koop kaartjies hier
2. My briljante egskeiding
Regie: Hennie van Greunen / Met: Anthea Thompson
Dié wêreldtreffer maak sy buiging in Afrikaans. Dit was bietjie vreemd die dag toe Manie terugkeer van sy besigheidstrippie en hy begin sy tas in- en nie uitpak nie. En voordat Engela van Tonder-Strydom weet wat haar tref, hardloop hy tas en al af met die trappe, uit by die voordeur en uit Engela se lewe. Dis eers later dat sy hoor van Rosa, die jong kaktusbloeiseltjie wat Manie in Mexiko ontmoet het. Op sy besigheidstrippie. En aangesien hul dogter wil intrek by haar punk-rocker van ’n kêrel, los dit Engela alleen in die groot huis, saam met Julius die Sagmoedige, wat die eindproduk is van ’n kortstondige affair tussen ’n Duitse herdershondteef en ’n ambisieuse Ierse terrier. En dinge verander.
4 Oktober tot 8 Oktober / C6 Opvoedkunde Hoofsaal / Koop kaartjies hier.
*SARIE is die mediavennoot van My briljante egskeiding.
Teks: Stiaan Smith / Met: Donnalee Roberts en Ivan Botha
Vir die afgelope paar jaar is Ivan Botha en Donnalee Roberts die silwerdoek se goue paartjie. Maar nou’s hulle reg vir ’n nuwe avontuur: ’n verhoogproduksie! Die storie gaan oor Jasper en Fransie wat saam in ’n woonstel intrek. Maar ’n kragonderbreking dwing die twee weg van tegnologie af en nader aan mekaar.
4 Oktober tot 8 Oktober / kykNET Gimmies / Koop kaartjies hier.
4. Mathys Roets – 21 jaar
Mathys Roets vier vanjaar sy 21ste jaar in die Suid-Afrikaanse vermaaklikheidsbedryf. Hierdie vertoning is ’n nostalgiese terugblik op sy sangloopbaan waar hy die storie vertel met die musiek en skrywers waarmee hy die pad as sanger geloop het.
6 Oktober tot 8 Oktober / Laerskool Moorivier Saal / Koop kaartjies hier.
Met: Joshua na die Reën, Gloria Bosman, Anna Davel, Timothy Moloi, Charl du Plessis, Churchill Naudé en Christo Davids.
FOTO Instagram / @joshuanadiereen
Hartklop vier die beste van Suid Afrikaanse musiek oor alle grense en dekades heen. Vanaf die 70’s met Koos Doep, die 80’s en die Voëlvrybeweging, tot hedendaagse treffers van onder andere Mango Groove, Johnny Clegg en Koos Kombuis.
4 Oktober 2016 om 20:00 / Koop kaartjies hier.
Aardklop se nuwe slagspreuk is “Ons hart klop kuns.” Die fees is van 4-9 Oktober. Vir die volledige feesprogram klik hier.
Dís wat rooitapyt-modes als verklap
Vinkel en Koljander, Oupa en Ouma, Johan en Lida Botha. Die geliefde akteurspaar vermaak ons al vir byna ’n eeu lank – dis nou as jy die twee se onderskeie jare ervaring bymekaartel! – op televisie, die silwerdoek en die verhoog. En nou …